|  |  |
| --- | --- |
| **РЕСПУБЛИКА ТАТАРСТАН**  **С О В Е Т**  **Нижнекамского муниципального района**  423570, г.Нижнекамск, пр.Строителей,12  факс (8555) 41-70-00, тел.42-41-41 | **ТАТАРСТАН РЕСПУБЛИКАСЫ**  **Түбән Кама муниципаль районы**  **С О В Е Т Ы**  423570, Түбән Кама шәһәре, Төзүчеләр пр., 12  факс (8555) 41-70-00, тел.42-41-41 |
|  |  |
| **Р Е Ш Е Н И Е** | **К А Р А Р** |
| **№ 9** | **2021 елның 19 феврале** |

Инициативалы проектлар турында

«Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 26.1 һәм 56.1 статьялары нигезендә, Түбән Кама муниципаль районы Советы

КАРАР БИРӘ:

1. Инициативалы проектларны тәкъдим итү, кертү, фикер алышу, карау, шулай ук аларны конкурс нигезендә сайлап алуны үткәрү тәртибен кушымта нигезендә расларга.

2. Түбән Кама муниципаль районы Башкарма комитетына инициативалы проектларны конкурс нигезендә сайлап алуны үткәрү комиссиясе составына кертү өчен тәкъдим итәргә:

- Түбән Кама шәһәре Мэры урынбасары М.В. Камелинаны (килешү буенча);

- Түбән Кама муниципаль районы Башлыгы урынбасары Т.Р. Гәрәевны;

- Түбән Кама муниципаль районы Башкарма комитеты архитекторы Э.Р. Сираҗетдиновны.

3. Әлеге карарның үтәлешен контрольдә тотуны социаль-икътисади үсеш, бюджет-финанс мәсьәләләре һәм муниципаль милек буенча даими комиссиягә йөкләргә.

Түбән Кама муниципаль

районы Башлыгы А.Р.Метшин

Түбән Кама муниципаль районы

Советының

2021 елның 19 февралендәге

9 номерлы карарына

кушымта

**Инициативалы проектларны тәкъдим итү, кертү, фикер алышу, карау, шулай ук аларны конкурс нигезендә сайлап алуны үткәрү**

**тәртибе**

**1. Гомуми нигезләмәләр**

1.1. Әлеге Тәртип Татарстан Республикасы «Түбән Кама муниципаль районы» муниципаль берәмлегендә инициативалы проектларны тәкъдим итү, кертү, фикер алышу, карау, шулай ук аларны конкурс нигезендә сайлап алу процедурасын билгели.

Әлеге тәртип шулай ук Түбән Кама муниципаль районы составына керүче авыл җирлекләренең җирле үзидарә органнары тарафыннан инициативалы проектларны тәкъдим иткәндә, керткәндә, фикер алышканда, карап тикшергәндә, шулай ук конкурс нигезендә сайлап алуны уздырганда, мондый җирлекләргә «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 15 статьясындагы 4 өлешендә билгеләнгән тәртиптә күрсәтелгән өлкәдә муниципаль хокукый актларны кабул итү вәкаләтләрен тапшырган очракта барлыкка килә торган мөнәсәбәтләргә кагыла.

Инициативалы проектларны карау, шулай ук әлеге пунктның беренче абзацында күрсәтелгән очракта конкурс нигезендә сайлап алуны уздыру буенча вәкаләтле орган булып, Түбән Кама муниципаль районы Башкарма комитеты, ә әлеге пунктның 2 абзацында күрсәтелгән очракта, тиешле авыл җирлеге башкарма комитеты (алга таба – «Башкарма комитет») тора.

1.2. Әгәр Татарстан Республикасы Законында һәм (яисә) башка норматив хокукый актта башкасы каралмаган булса, әлеге тәртип нигезләмәләре Татарстан Республикасы бюджетыннан бюджетара трансфертлар хисабына финанс ярдәме алу өчен тәкъдим ителә торган инициативалы проектларны тәкъдим итү, кертү, фикер алышу, карау һәм сайлап алу белән бәйле мөнәсәбәтләргә карата кулланылмый.

1.3. Инициативалы проектларны гамәлгә ашыру түбәндәге территорияләр чикләрендә гамәлгә ашырылырга мөмкин:

- күпфатирлы торак йорт;

- күпфатирлы һәм (яки) торак йортлар төркеме (шул исәптән урам яки планлаштыру структурасының башка элементы);

- торак микрорайоны (квартал);

- торак микрорайоннар төркеме (кварталлар);

- торак пункты;

- торак пунктлар төркеме;

- җирлек;

- җирлекләр төркеме;

- гомуми файдаланудагы җир кишәрлекләрендә.

1.4. Җирле әһәмияттәге аерым мәсьәләләрне (җирле үзидарә органнарына хәл итү хокукы бирелгән башка мәсьәләләрне) хәл итү буенча инициативалы проектларны гамәлгә ашыру һәм (яисә) аерым муниципаль программалар чараларын үтәү максатларында, Башкарма комитетының муниципаль хокукый акты белән муниципаль берәмлек территориясен өлешләргә (округларга) бүлү каралырга мөмкин. Күрсәтелгән очракта инициативалы проектлар муниципаль берәмлек территориясенең тиешле өлеше (округ) чикләрендә тәкъдим ителә, фикер алышыла һәм гамәлгә ашырыла.

**2. Инициативалы проектларны тәкъдим итү һәм кертү**

2.1. Инициативалы проектлар «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 26.1 статьясы таләпләре нигезендә кертелә.

2.2. Инициативалы проектны кертү инициативасы белән тиешле муниципаль берәмлек территориясендә яшәүче һәм уналтынчы яшькә җиткән, уннан да ким булмаган граждан санлы инициатив төркем, территориаль иҗтимагый үзидарә органнары (алга таба – «ТИҮ»), авыл торак пункты старостасы, шулай ук муниципаль берәмлек территориясендә үз эшчәнлекләрен гамәлгә ашыручы шәхси эшмәкәрләр, юридик затлар, иҗтимагый оешмалар (алга таба - проект инициаторлары, конкурс сайлап алуында катнашучылар) чыгарга хокуклы.

2.3. Инициативалы проект, аны Башкарма комитетка керткәнче, гражданнарның җыелышында яки конференциясендә, шул исәптән инициативалы проект турында фикер алышу, аның муниципаль берәмлек халкы яки аның өлеше мәнфәгатьләренә туры килүен, инициативалы проектны гамәлгә ашыруның максатчанлыгын билгеләү, шулай ук гражданнарның җыелышы яки конференциясе тарафыннан инициативалы проектка ярдәм итү турында карар кабул итү максатларында, территориаль иҗтимагый үзидарәне гамәлгә ашыру мәсьәләләре буенча гражданнар җыелышында яки конференциясендә каралырга тиеш. Шул ук вакытта бер җыелышта яки гражданнарның бер конференциясендә берничә инициативалы проектны карау мөмкин.

Түбән Кама муниципаль районы Советы карары белән гражданнарның инициативалы проектка ярдәм итү мәсьәләсе буенча фикерен ачыклау шулай ук гражданнарны сораштыру, аларның имзаларын җыю юлы белән дә каралырга мөмкин.

Проект инициаторлары инициатива проектын Башкарма комитетка керткәндә, гражданнар җыелышының яки конференциясенең беркетмәсен, муниципаль берәмлектә яки аның өлешендә яшәүчеләр тарафыннан инициативалы проектны хуплауны раслаучы гражданнарны сораштыру нәтиҗәләрен һәм (яки) кул кую кәгазьләрен теркиләр.

2.4. Башкарма комитетка инициативалы проект кертү турындагы мәгълүмат Башкарма комитет инициативалы проект кертелгән көннән соң өч эш көне эчендә Түбән Кама муниципаль районының рәсми сайтында басылып чыгарга (халыкка җиткерелергә) һәм урнаштырылырга тиеш.

Бер үк вакытта гражданнарга Башкарма комитетка инициативалы проект буенча, аларны бирү срогын күрсәтеп, үз искәрмәләрен һәм тәкъдимнәрен бирү мөмкинлеге турында хәбәр итәләр, аларны тәкъдим итү вакыты биш эш көненнән дә ким булмаска тиеш. Үз искәрмәләрен һәм тәкъдимнәрен уналты яшькә җиткән муниципаль берәмлек халкы җибәрергә хокуклы.

**3. Инициативалы проектларны карау**

3.1. Инициативалы проектны тәкъдим итү проект инициаторы (инициатив төркем вәкиле) тарафыннан инициативалы проектны, гражданнар җыелышының яки конференциясенең беркетмәләрен, муниципаль берәмлектә яшәүчеләр тарафыннан инициативалы проектны хуплауны раслаучы гражданнарны сораштыру нәтиҗәләрен һәм (яки) кул кую кәгазьләрен Башкарма комитетка җибәрү юлы белән гамәлгә ашырыла.

3.2. Инициативалы проект Башкарма комитет тарафыннан кертелгәннән соң 30 көн эчендә мәҗбүри каралырга тиеш. Инициативалы проектларны карау әлеге Тәртипнең 5 бүлеге нигезендә булдырыла торган инициативалы проектларны (алга таба – «комиссия») конкурс нигезендә сайлап алуны уздыру комиссиясе тарафыннан гамәлгә ашырыла. Инициативалы проектны карау нәтиҗәләре буенча комиссия Башкарма комитет җитәкчесенә әлеге Тәртипнең 3.3 пунктында күрсәтелгән карарларның берсен кабул итәргә тәкъдим итә.

3.3. Инициативалы проектны карау нәтиҗәләре буенча түбәндәге карарларның берсе кабул ителә:

1) тиешле максатларга һәм (яисә) җирле бюджет проектын төзү һәм карау тәртибе нигезендә (җирле бюджет турындагы карарга үзгәрешләр кертү) җирле бюджет турындагы карарда каралган бюджет ассигнованиеләре чикләрендә инициативалы проектны хупларга һәм аның өстендә эшне дәвам итәргә;

2) инициативалы проектка ярдәм итүдән баш тартырга һәм, инициативалы проектка ярдәм итүдән баш тарту сәбәпләрен күрсәтеп, проект инициаторларына кире кайтарырга.

3.4. Инициативалы проектка ярдәм итүдән баш тарту турындагы карар түбәндәге очракларның берсендә кабул ителә:

1) инициативалы проектны кертү һәм аны карауның билгеләнгән тәртибен үтәмәү;

2) инициативалы проектның федераль законнар һәм Россия Федерациясенең башка норматив хокукый актлары, Россия Федерациясе субъектлары законнары һәм башка норматив хокукый актлары, муниципаль берәмлек уставы таләпләренә туры килмәве;

3) җирле үзидарә органнарында кирәкле вәкаләтләр һәм хокуклар булмау сәбәпле, инициативалы проектны гамәлгә ашыру мөмкинлеге булмау;

4) аларны формалаштыру чыганагы инициативалы түләүләр булмаган инициативалы проектны гамәлгә ашыру өчен кирәк булган акчалар күләмендә җирле бюджет акчалары булмау;

5) инициативалы проектта тасвирланган проблеманы нәтиҗәлерәк ысул белән хәл итү мөмкинлеге булу;

6) инициативалы проектны конкурс нигезендә сайлап алуны узмаган дип тану.

3.5. Башкарма комитет хокуклы, ә әлеге Тәртипнең 3.4 пунктындагы 5 пунктчасында каралган очракта, проект инициаторларына инициативалы проектны бергәләп эшләп бетерергә, шулай ук аны Башкарма комитетка карауга тәкъдим итәргә тиеш.

3.6. Башкарма комитетка берничә инициативалы проект кертелгән һәм тәкъдим ителгән инициативалы проектларның берсен яки берничәсен генә сайлап алу зарурлыгы булган очракта, Башкарма комитет әлеге Тәртипкә кушымтада күрсәтелгән бәяләү критерийлары нигезендә инициативалы проектларны бәяләү юлы белән конкурс нигезендә сайлап алуны үткәрә.

3.7. Инициативалы проектны карау, инициативалы проектны гамәлгә ашыруның барышы, шул исәптән акчаны файдалану, аны тормышка ашыруда кызыксынучы затларның милек һәм (яки) хезмәт катнашуы турында мәгълүмат басылып чыгарга (халыкка җиткерелергә) һәм Түбән Кама муниципаль районының рәсми сайтында урнаштырылырга тиеш. Башкарма комитетның инициативалы проектны гамәлгә ашыру нәтиҗәләре турындагы хисабы инициативалы проектны гамәлгә ашыру тәмамланганнан соң 30 календарь көн эчендә Түбән Кама муниципаль районының рәсми сайтында басылып чыгарга (халыкка җиткерелергә) һәм урнаштырылырга тиеш.

**4. Инициативалы проектларны конкурс нигезендә**

**сайлап алуны оештыру һәм үткәрү**

4.1. Башкарма комитет инициативасы буенча, аларны конкурс нигезендә сайлап алу максатында, инициативалы проектларны кабул итү игълан ителергә мөмкин. Конкурс сайлап алуны оештыру һәм үткәрү өчен Башкарма комитет (алга таба - конкурс сайлап алуны оештыручы):

4.1.1. конкурс сайлап алуны үткәрү датасын билгели;

4.1.2. конкурс сайлап алуын үткәрү турында хәбәрнамә әзерли һәм аны Түбән Кама муниципаль районының рәсми сайтында урнаштыра.

Конкурс сайлап алуын үткәрү турында хәбәрнамәдә конкурс сайлап алуында катнашу өчен кирәкле документларны кабул итүнең адресы, датасы, башлану вакыты һәм тәмамлану вакыты булырга тиеш;

4.1.3. кергән инициативалы проектларны, шулай ук аларга кагылышлы документларны һәм материалларны кабул итүне, исәпкә алуны һәм саклауны тәэмин итә;

4.1.4. комиссия эшчәнлеген техник тәэмин итүне гамәлгә ашыра;

4.1.5. инициативалы проектларны кабул итү тәмамланганнан соң 5 эш көненнән дә соңга калмыйча комиссия утырышын оештыра;

4.1.6. конкурс сайлап алуында катнашучылар игътибарына сайлап алу нәтиҗәләрен җиткерә.

4.2. Конкурс сайлап алуында катнашу өчен, конкурс сайлап алуын оештыручыга хәбәрнамәдә күрсәтелгән срокта түбәндәге документларны җибәрәләр:

4.2.1. инициативалы проект;

4.2.2. гражданнар җыелышы яки конференциясе беркетмәсе, муниципаль берәмлек халкы яисә аның өлешендә инициативалы проектны хуплауны раслаучы гражданнар арасында сораштыру нәтиҗәләре һәм (яки) кул куелган битләр;

4.2.3. проект инициаторлары яки инициатив төркем вәкиле(ләре) тарафыннан имзаланган гарантия хатлары рәвешендә инициативалы проектны гамәлгә ашыруда финанс тәэмин итү, мөлкәт һәм (яки) хезмәт катнашуы буенча йөкләмәләрне раслый торган документлар күчермәләре;

4.2.4. инициативалы проектны тормышка ашыру кысаларында һәм (яки) инициативалы проектны гамәлгә ашыру кысаларында объект(лар) сатып алу өчен планлаштырылган эшләр башкару күздә тотылган объектның(ларның) агымдагы халәтенең төсле фотографияләре;

4.2.5. инициативалы проект товарлар сатып алуга, хезмәтләр күрсәтүгә юнәлтелсә, инициативалы проект бәясен раслаучы товарлар сатып алуга/ хезмәтләр күрсәтүгә юнәлдерелгән чыгымнар сметасы, яки инициативалы проект эшләр башкаруга юнәлтелсә, инициативалы проек бәясен раслый торган локаль смета исәбе.

4.3 Әлеге Тәртипнең 4.2 пунктында күрсәтелгән документлар кәгазь һәм электрон чыганакта тапшырыла торган документлар исемлеге белән тапшырыла.

4.4. Конкурска тәкъдим ителгән инициативалы проект түбәндәге таләпләргә туры килергә тиеш:

4.4.1. инициативалы проект җирле әһәмияткә ия булган мәсьәләләр чикләрендә конкрет проблеманы яисә муниципаль берәмлек территориясе чикләрендә җирле үзидарә органнарына хәл итү хокукы бирелгән башка мәсьәләләрне хәл итүгә юнәлдерелгән;

4.4.2. инициативалы проектта җир төзелеше эшләрен башкаруга, объектларның техник паспортларын, объектларны энергетик тикшерү паспортларын, җылылык, су белән тәэмин итү һәм ташландык суларны агызу схемаларын, скважиналарны санитар яклау зоналарын, проект-смета документларын эшләүгә юнәлтелгән чаралар юк.

4.5. Әлеге Тәртипнең 4.2 пунктында күрсәтелгән документлар һәр инициативалы проектка тапшырыла.

4.6. Конкурс сайлап алуында катнашучылар, конкурс сайлап алуын үткәргәнгә кадәр, бу хакта конкурс сайлап алуны оештыручыга язмача хәбәр итеп, инициативалы проектны кире алырга һәм конкурс сайлап алуында катнашудан баш тартырга хокуклы.

4.7. Конкурс сайлап алуында катнашу өчен тәкъдим ителгән инициативалы проект, аны тапшыру датасы һәм вакыты күрсәтеп, теркәү журналында теркәлергә тиеш. Бирелгән документларның күчермәләре исемлегендә конкурс сайлап алуында катнашу өчен теркәлү номеры күрсәтеп, инициативалы проектны тәкъдим итү датасы һәм вакыты турында билге куела.

4.8. Комиссия әлеге Тәртипнең 4.2 пункты нигезендә документларны тапшыруның тулылыгын, әлеге Тәртипнең 4.2-4.5 пунктларында күрсәтелгән таләпләрнең үтәлешен тикшерә, әлеге Тәртипнең кушымтасында күрсәтелгән инициативалы проектларны бәяләү критерийлары нигезендә инициативалы проектларны бәяли һәм конкурс сайлап алуында катнашу өчен кирәкле документларны кабул итүне тәмамлау көненнән соң 10 эш көне эчендә конкурс сайлап алуы нәтиҗәләре турында карар кабул итә.

4.9. Конкурс сайлап алуында җиңүче дип, инициативалы проектларны бәяләү нәтиҗәләре буенча иң күп балл җыйган инициативалы проектлар таныла.

Бәяләү нәтиҗәләре буенча бер призлы урынга бер үк санда балл җыйган берничә инициативалы проект дәгъва итсә, өстенлеккә теркәлү журналында алданрак датасы һәм вакыты булган инициативалы проект ия.

4.10. Конкурс сайлап алу нәтиҗәләрен исәпкә алып, Башкарма комитет әлеге Тәртипнең 3.3 пункты нигезендә карар кабул итә.

**5. Комиссия һәм аның эш тәртибе**

5.1. Инициативалы проектларны конкурс нигезендә сайлап алу комиссиясе тарафыннан башкарыла. Комиссия составы Башкарма комитет тарафыннан раслана. Шул ук вакытта комиссия әгъзаларының гомуми саныннан яртысы җирле үзидарәнең вәкиллекле органы тәкъдимнәре нигезендә билгеләнә.

5.2. Комиссия муниципаль берәмлектә инициативалы проектларны карау һәм (яки) конкурс нигезендә сайлап алуны уздыру өчен төзелгән коллегиаль орган булып тора. Комиссия составына комиссия рәисе, комиссия рәисе урынбасары, комиссия секретаре һәм комиссия әгъзалары керә. Күрсәтелгән затларның һәркайсы бер тавышка ия.

5.3. Комиссия эшенә тавыш бирү хокукыннан башка бәйсез экспертлар җәлеп ителә ала.

5.4. Комиссия түбәндәге функцияләрне башкара:

5.4.1. әлеге Тәртипнең 4.8 пунктында күрсәтелгән вәкаләтләрне гамәлгә ашыра;

5.4.2. инициативалы проектларның әлеге Тәртиптә билгеләнгән таләпләргә туры килүен тикшерә;

5.4.3 әлеге Тәртипкә кушымтада күрсәтелгән инициативалы проектларны бәяләү критерийлары нигезендә инициативалы проектларны карый һәм бәяли;

5.4.4. инициативалы проектларны карау һәм бәяләү нәтиҗәләре турында карар кабул итә.

5.5. Комиссия, утырышта аның әгъзаларының расланган составының яртысыннан артыгы катнашса, карар кабул итәргә хокуклы.

5.6. Комиссия карарлары комиссия составына керүче затларның утырышта катнашучы гади күпчелек тавышы белән кабул ителә.

Тавышлар тигез булганда, комиссия утырышында рәислек итүче яисә комиссия рәисе булмаган чорда аның вазыйфаларын башкаручы комиссия рәисе урынбасары тавышы хәл итүче булып тора.

5.7. Комиссия рәисе комиссия эшен оештыра, аның эшчәнлеге белән җитәкчелек итә, комиссиянең чираттагы утырышының көн тәртибен формалаштыра, комиссия әгъзаларына йөкләмәләр бирә, комиссия утырышларында рәислек итә. Комиссия рәисе урынбасары, вакытлыча булмаганда, комиссия рәисе вазыйфаларын башкара. Комиссия секретаре комиссия утырышы турында комиссия әгъзаларына, проект инициаторлары һәм комиссия утырышына чакырылган башка затларга хәбәр итә, комиссиянең эш башкаруын оештыра һәм алып бара.

5.8. Комиссия утырышлары көндезге формада үткәрелә. Муниципаль берәмлек территориясендә югары әзерлек режимы, гадәттән тыш хәл режимы, чикләү чаралары (карантин), гадәттән тыш яки хәрби хәлләр барлыкка килгән яисә башка гадәттән тыш хәлләр килеп туган очракта, комиссия утырышы заманча мәгълүмати-телекоммуникация технологияләрен куллану юлы белән дистанцион формада үткәрелергә мөмкин.

Комиссия утырышында кабул ителә торган карарлар, комиссия утырышында рәислек итүче һәм комиссия утырышында катнашучы барлык әгъзалары тарафыннан имзалана торган беркетмә белән комиссия утырышын үткәргәннән соң 3 эш көне эчендә рәсмиләштерелә.

Беркетмә Түбән Кама муниципаль районының рәсми сайтында кул куелганнан соң 3 эш көне эчендә урнаштырыла.

**6. Инициативалы проектны гамәлгә ашыру**

6.1. Инициативалы проектны гамәлгә ашыру турында Башкарма комитет карар чыгара.

6.2. Инициативалы проектны гамәлгә ашыру турындагы карарда күрсәтелә:

1) инициативалы проектны гамәлгә ашыру нәтиҗәсендә төзелергә тиеш булган объектның исеме (адресы яки урыны күрсәтелгән) яисә гамәлгә ашыруга инициативалы проект юнәлдерелгән чараның исеме;

2) муниципаль берәмлек бюджеты акчаларын тоту юнәлеше (төзелеш, үзгәртеп кору, сатып алу, чара (чаралар) үткәрү, башкалар);

3) инициатив проектны гамәлгә ашыруга бүлеп бирелә торган муниципаль берәмлек бюджеты акчаларын баш бүлүченең исеме;

4) объектны файдалануга тапшыру (сатып алу), чараны (чараларны) гамәлгә ашыру срогы;

5) объектның күз алдында тотылган (чик) бәясе яисә чараны (чараларны) үткәрүгә акчаларның иң чик күләме;

6) объектның күздә тотылган (чик) бәясен яки чараны (чараларны) үткәрүгә акчаларның иң чик күләмен гамәлгә ашыру еллары буенча бүлү;

7) инициативалы проектны гамәлгә ашыруда кызыксынган затларның финанс, мөлкәт һәм (яки) хезмәт катнашуы турында белешмәләр.

**7. Җирле бюджетка күчерүне гамәлгә ашыручы затларга (шул исәптән оешмаларга) кире кайтарылырга тиешле инициативалы түләүләр суммаларын исәпләү һәм кире кайтару тәртибе**

7.1. Инициативалы проект гамәлгә ашырылмаган яисә инициативалы проектны гамәлгә ашыру максатларында файдаланылмаган инициативалы проектны гамәлгә ашыру нәтиҗәләре буенча инициативалы түләүләрнең калдыгы булган очракта, инициативалы түләүләр аларны муниципаль берәмлек бюджетына күчерүне гамәлгә ашырган проект инициаторларына кире кайтарылырга тиеш (алга таба - кире кайтарылырга тиешле акчалар).

7.2. Проект инициаторларына кире кайтарылырга тиешле акчалар күләме инициативалы проектны финанслашуның процент нисбәтеннән чыгып исәпләнә.

7.3. Проект инициаторлары, инициативалы түләүләрне кире кайтару максатларында, инициативалы түләүләрне исәпкә алуны гамәлгә ашыручы Түбән Кама муниципаль районының Бюджет һәм финанслар департаментына, банк реквизитларын күрсәтеп, акчаны кире кайтару өчен гариза тапшыралар.

7.4 Түләүләрне кире кайтару турында гаризага кушымта итеп бирелә:

- шәхесне раслаучы документ күчермәсе (төп нөсхә күрсәтеп);

- вәкаләтләрен раслый торган документ (проект инициаторы вәкиле гариза белән мөрәҗәгать иткән очракта);

- инициативалы түләүләр кертүне раслаучы түләү документлары күчермәләре;

- инициативалы түләүләр суммаларын кире кайтару өчен банк реквизитлары турында белешмәләр.

7.5 Инициативалы түләүләрне исәпкә алучы Түбән Кама муниципаль районының Бюджет һәм финанслар департаменты гариза кергән көннән алып 10 эш көне эчендә мөрәҗәгать итүчеләргә акчаны кире кайтаруны гамәлгә ашыра.

Инициативалы проектларны тәкъдим итү, кертү, фикер алышу, карау, шулай ук аларны конкурс нигезендә сайлап алуны үткәрү тәртибенә кушымта

**Инициативалы проектларны бәяләү критерийлары**

|  |  |  |
| --- | --- | --- |
| **т/с** | **Критерий исеме** | **Критерий буенча баллар** |
| 1 | **Проблеманың актуальлеге (кискенлеге):** | |
| бик югары - проблема халык тарафыннан кискен дип бәяләнә, проблеманы хәл итү халыкның тормыш-көнкүрешен тәэмин итүгә ярдәм итү һәм аны саклау өчен кирәк | 10 |
| югары - проблема халык тарафыннан шактый зур дип бәяләнә, аны хәл итүне гамәлгә ашырмау тормыш сыйфатына тискәре йогынты ясаячак | 7 |
| уртача - проблема халык тарафыннан актуаль дип бәяләнә, аны хәл итү тормыш сыйфатын яхшыртуга китерергә мөмкин | 4 |
| 2 | **Проектны гамәлгә ашыруга комплекслы якын килү:** | |
| әйе | 10 |
| юк | 0 |
| 3 | **Халыкның аз керемле төркемнәре өчен инициативалы проектның җайлашуы:** | |
| әйе | 10 |
| юк | 0 |
| 4 | **Инициативалы проектны хуплаган гражданнар саны:** | |
| 500 кешедән артык | 10 |
| 250 дән 500 гә кадәр кеше | 7 |
| 50 дән 250 гә кадәр кеше | 5 |
| 50 кешегә кадәр | 3 |
| 5 | **Инициативалы проект нәтиҗәләрен тоту (саклап калу) максатларында алдагы чорларда бюджет чыгымнарын гамәлгә ашыру зарурлыгы** | |
| юк | 10 |
| әйе | 0 |
| 6 | **Оригинальлек, креативлык** | |
| әйе | 10 |
| юк | 0 |
| 7 | **Инновацион технологияләр, яңа техник чишелешләр куллану** | |
| әйе | 10 |
| юк | 0 |
| 8 | **Гаризада презентация материаллары, дизайн-проект булу** | |
| әйе | 10 |
| юк | 0 |
| 9 | **Инициативалы проектны әзерләүдә һәм гамәлгә ашыруда җәмәгатьчелекнең катнашуы** | |
| 9.1 | **Инициативалы проектның гомуми бәясеннән инициативалы түләүләр өлеше** | |
|  | инициативалы проектның гомуми бәясенең 20% ыннан | 10 |
|  | инициативалы проектның гомуми бәясенең 15% ыннан 20% ына кадәр | 8 |
|  | инициативалы проектның гомуми бәясенең 10% ыннан 20% ына кадәр | 5 |
|  | инициативалы проектның гомуми бәясенең 0% ыннан 20% ына кадәр | 1 |
| 9.2 | Инициативалы проектны тормышка ашыруда мөлкәт һәм (яки) хезмәт катнашуы | |
|  | әйе | 5 |
|  | юк | 0 |

Түбән Кама муниципаль районы

Башлыгы урынбасары Т.Р.Гәрәев